EN FORUNDERLIG VERDEN
Velkommen, eventyrere, til Avalonia. En ydmyg civilisation, -
- som er fanget bag en uoverstigelig bjergkæde, -
- hvis indbyggere gør deres bedste trods deres ydmyge kår.
Troen på et liv på den anden side har fået mange til at forsøge at krydse bjergene.
Alle har fejlet. Men der er håb ...
Avalonias største eventyrere, familien Clade, -
- vil forsøge at gøre det umulige. Mød Jaeger Clade!
Jaeger Clade hvilken mand
stormer frygtløs fremad gennem ild og vand
mod sit mål hård som stål
dette bundt af kraft og kløgt kender ikke ordet "frygt"
- Jaeger Clade - I egen høje person.
Og hvem har vi ved hans side? Det er hans boblende baby, -
- Searcher.
Searcher Clade hvilken fyr
med på alle farmands eventyr
resolut spinkel gut
som sin far en stærk person botanik er hans passion
Searcher Clade
Sammen er det deres skæbne -
- at finde et pas, så de kan krydse bjergene.
Koste hvad det vil.
over kolde barske tinder
og vilde vande finder de vej frem heja dem!
frisk afsted med fynd og klem heja dem!
Okay, Searcher. Vejen til den anden side af bjergene -
- går gennem denne grotte. Hvordan går det?
Godt. Mine tæer er frosset helt af, så de gør ikke ondt mere.
Som jeg altid siger: "Man skal være sne-dig, når man er på eventyr."
- Wow. - Ly. Lige hvad vi trænger til.
Undskyld. Undskyld.
Hvad er I for nogle?
Løb!
Searcher!
Far!
Fik dig!
Det var tæt på endnu en gang, hvad, Searcher?
Så I det, alle sammen? Det her vil de tale om i generationer.
Bag horisonten venter Avalonias fremtid og hæder til os.
Hey, far, hvad med de her planter? Der er bogstaveligt talt strøm i dem.
Searcher, jeg sætter pris på din nysgerrige natur, men vi skal ikke -
- lade os distrahere af nogle gnistrende planter.
Okay, men vi er her for at finde noget, som kan forandre Avalonia, ikke?
Det, vi gerne vil finde, -
- ligger på den anden side af bjergene, for der er Avalonias fremtid.
Men hvis vi lige kunne kigge på de her planter, -
- kunne vi måske se, at fremtiden kunne ligge der.
De har trænet, siden de var små, for at gøre én ting ...
- Kartografi. - Niks.
Og det er at vandre med mig om bag den horisont der.
Men har du spurgt, om det er det, vi gerne vil?
De taler ikke om os, vel?
Seacher, vi er eventyrere, ikke gartnere. De bjerge er vores skæbne.
- Nej, det er din skæbne, far. - Så er det nok. Du er min søn.
Men jeg er ikke dig.
Jeg er ikke dig.
Ikke for at afbryde, men jeg tror, at Lille Clade har ret.
Callisto?
Jaeger, vi ved ikke, hvad der er bag bjergene, -
- men de her planter er virkelige.
Vi skylder Avalonia at finde ud af, hvad de er i stand til.
Her. Du får brug for det her for at finde hjem.
Hvad?
Jaeger? Kom tilbage.
- Far, vent. - Jaeger.
- Du kan ikke overleve alene. - Far, stop!
25 år senere
Godmorgen, hr. Clade.
Rodry, min far var hr. Clade. Kald mig Searcher.
Nej da. Det ville være respektløst over for skaberen af Pando.
Uden Deres opdagelse havde vi ikke strøm, lys, biler, radioer eller ...
- Okay. Tak, Rory. Hej. - Jeg nyder vores snakke, hr. Clade.
Godmorgen, Avalonia. Efter en uges regn -
- får vi endelig en smuk, solrig dag.
Det er godt for alle Pando-landmændene. Høsten skal jo i hus.
Ja, lad os ikke løbe tør for Pando. Ingen Pando, ingen strøm.
Tilbage til hestevogne? Nej tak. Jeg holder af mit luftskib.
Meridian! Ethan! Morgenmad!
Præsident Callisto Mal tager på en velfortjent ferie ...
- Godmorgen, skat. - Kaffe først.
- Godmorgen senere. - Værsgo.
Ad. Skal det prentes ind i min hjerne som det første her til morgen?
Ethan, generer det dig?
Alle 16-årige elsker at se deres forældre kysse.
Okay, okay!
I giver Legende ar på sjælen.
Ja, han ser rigtig trist ud.
Nogen glemte vist at luge ud på nordageren.
Far, ukrudt er bare en plante, som vokser et for dig ubelejligt sted.
Jeg sætter pris på, at du er klog, men jeg vil værdsætte noget andet mere.
- Hvis jeg luger ud på nordageren? - Kan du se? Han er så klog.
Helt ærligt!
- Hey! - Kom!
Searcher!
- Hvad så, skat? - Min motor gik ud.
- Kan du hjælpe mig? - For mange lufttricks?
Dem kan man ikke få for mange af.
- Pandobatteriet er dødt. - Det giver ikke mening.
- Jeg plukkede dem for en time siden. - Det må være skadedyr igen.
Jeg giver marken lidt ekstra kærlighed, når jeg får luftskibet op at flyve igen.
- Så er crewet her. - Ethans crew. Ikke dit crew.
- Men hans venner elsker mig. - Vi har talt om det.
- Ethan er teenager. Giv ham plads. - Jep, giv ham plads. Jeg er med.
- Ethan. Ethan, Ethan. - Kardez, Kardez, hvad så?
Vi var i spilshoppen. Specialudgaven af "Primal Outpost" er udkommet.
Udsolgt på et kvarter!
Er den allerede udsolgt? Jeg skulle have ligget i kø.
Bare rolig. Vi glemte dig ikke.
Hej, Diazo. Jeg så dig ikke. Ikke at man ikke lægger mærke til dig.
Det var bare ... Hvad så? Hey.
Jeg vidste, du skulle arbejde, så jeg sørgede for en til dig.
Gjorde du det? Ej, hvor sødt.
Vi har sat 3-5 minutter af til nuttet flirt. Kan vi åbne spillene nu?
De nye væsner skulle være totalt skrå.
- Sygepasser. - Kok. Sådan! Jeg skal lave nogle ting.
Landmand.
Her. Vi kan bytte. Den her føles mere som dig.
EVENTYREREN
Er din bedstefar ikke en berømt eventyrer? Måske ligger det i blodet på dig.
I ligner lidt hinanden. Undtagen ... den der.
Nej. Hey, Diazo. Giv mig den.
- Hej, venner. Hvad sker der? - Far, hvad laver du?
- Uh, er det ham? - Far, nej.
- Jeg er Ethans far, Searcher. - Nej.
Du må være Diazo. Han taler hele tiden om dig.
Ikke hele tiden. Måske ved lejlighed indimellem.
Fortæl mig om dig selv, Diazo.
- Behøves ikke. - Kan du lide landbrug?
Ethan er en sej landmand. Du skulle se ham.
Han er stærk, klog og supercool.
Eller, som I unge siger, skrå.
- Wow. - Okay. Skal vi ikke ud med varer?
Beklager, venner. Vi skal af sted. Undskyld, at min far er så far. Hej.
- Hej, Ethan. - Hej, Ethans far.
Jeg kan godt forstå, du kan lide Diazo.
- Stop med at snakke. - Jeg kan huske min første forelskelse.
En gang blev vores tandbøjler viklet sammen. Ikke så skidt.
Hvad er det, der sker med mit liv?
Hej!
Tak, Searcher.
Tak, Ethan.
Tak.
- Værsgo. - Tak, Searcher.
- Apport, Legende. - Wow. Se lige der.
Tre generationer af familien Clade. Gad vide, hvem Ethan minder om.
Det er ret tydeligt.
Han kommer til at være ligesom mig, når han vokser op.
Og han vil forlade dig, ligesom jeg gjorde.
- Er du okay, Searcher? - Jep. Ja.
Vi ses i næste uge, Ro. Kom, Ethan. Vi skal videre.
Din far ville være stolt af alt det, du har opnået.
Du ved tydeligvis ikke noget om din farfar.
Det ville jeg gøre, hvis du talte om ham.
Han er min farfar. Jeg vil gerne høre noget om ham.
Fra dig.
Alle ser Jaeger Clade som en helt, -
- men det er kun, fordi de ikke havde ham som far.
For mig var han bare en virkelig dårlig far.
Han var ligeglad med mig. Kun bjergene betød noget for ham.
Og det, der betyder noget for mig, er dig, vores familie og farmen.
Det er vel det, der gør dig til en ret god far.
- Vent, hvad sagde du? - Ingenting. Jeg sagde ingen ord.
- Legende, hørte du ... - Du sagde, jeg er en rigtig god far.
- Ret god. Ret god. - Min søn synes, jeg er en fantastisk far!
Jeg er lige her.
Hvad?
- Hvad er det for et luftskib? - Jeg har aldrig set noget lignende!
Hey, hvad laver I? I skader vores afgrøder!
Lille Clade. Hej. Hvor længe er det siden?
- Callisto? - Kender du hende?
- Ja. Hun arbejdede sammen med min far. - Hvad laver Avalonias leder her?
- Aner det ikke. - Kom her. Godt at se dig, mand.
- I lige måde. - Du må være Meridian.
Skønt at møde dig. Og Ethan. Clade Gårdes fremtid.
Din far må være så stolt.
Må jeg godt parkere Venture her? Jeg kan bede piloten flytte det.
Det betyder ikke så meget. Altså jo, men det gør det ikke.
- Nej, det er okay. - Kan Venture flyve over bjergene?
Nej, det er der intet, der kan. Ikke endnu i hvert fald.
- Men det er ikke derfor, jeg er her. - Hvorfor er du kommet?
Jeg skal vise dig noget.
- Hvor har du fundet dem? - Det begyndte nordøstpå.
Og det breder sig som en steppebrand.
Vi estimerer, at alle afgrøder er ramt af det inden en måned.
Inklusive jeres farm.
Searcher, jeg arrangerer en ekspedition, som skal redde Pando. Du skal med.
Callisto, jeg tager ikke på ekspeditioner. Jeg er ikke som min far.
Ja. Han kom ikke tilbage. Det gjorde du.
Og du kom tilbage med et mirakel. Og nu er der noget i vejen med det.
Se, hvordan de stråler derude.
Det er som et bankende hjerte.
Searcher ...
Jeg var der, da du fandt Pando.
Se, hvad det har givet os.
Luftskibe, lys i vores hjem.
Og vigtigst af alt viste det os, at vores fremtid ikke var derude et sted, men her.
Pando er døende, Searcher. Vi to ...
... vi har pligt til at redde den.
- Okay. - Sådan! Hvornår rejser vi?
- Du skal ikke med. - Men vi gør alting sammen.
- Ikke det her. - Hvorfor så lære mig at dyrke Pando?
- Så du kan overtage farmen. - Men det her er vigtigere.
Nej. Du skal ikke sætte livet på spil.
Hverken nu eller nogensinde.
Ethan. Ethan.
Searcher, hvert sekund, vi tøver, udsætter Avalonia for fare.
Lad mig hente mine ting.
Okay, alle sammen. Præsident Mal vil nu give os missionens mål.
Jeg hedder Caspian. Jeg er en kæmpe fan ...
Tak.
... af Deres far. Kan De efterligne hans autograf?
- Hvad? - Hør efter.
Tak, kaptajn Pulk. Pando ser ud til at være tusinder af planter på overfladen, -
- men under jorden er den én organisme -
- med et sammenflettet rodsystem.
Vi mener, at det, der gør Pando syg, angriber den i dens hjerte.
Kaptajn Pulk har sporet rødderne ud til Atlasbjergene, -
- hvor de pludselig dykker nedad.
De begyndte at grave ud, men jorden faldt sammen og afdækkede et mysterium.
Vi skal følge rødderne, -
- indtil vi når Pandos hjerte, og stoppe det, der skader det.
- Hvor langt ned går det? - Vi er ikke sikre.
Men Avalonias fremtid afhænger af, at vi finder ud af det.
Clade, kom her. Hør her.
Vi aner ikke, hvad der er dernede. Vil du ud af det her, kan jeg sætte dig af.
Seriøst?
Nej, det er gas. Du skulle se dit ansigt.
Du må finde ud af det her, for ellers er vi fortabte. Fortabte!
Duffle, vil du være rar at gøre, som du bliver betalt for, og flyve os derned?
Javel, kaptajn Pulk.
Wow. Det er smukt.
Gid alle i Avalonia kunne se det her.
- Searcher! - Hvad er det?
- Det kender i hvert fald dit navn. - Searcher!
- Meridian? Hvad laver du her?
Jeg har prøvet at få fat i dig i fire timer. Vores søn er på dit skib.
- Hvad siger du, skat? - At din søn er på vores skib.
Hej, mor. Hej, far.
Tog du hunden med? Hvad laver du her?
- Jeg vil bare gerne hjælpe. - Ethan, det går ikke.
Du må passe farmen, mens jeg er væk. Tag nu hjem med mor.
Vent, far.
- Hvad sker der? - Far, hvad er det der?
Gå indenfor. Jeg klarer det her.
Hallo, skarpnæb. Kom an.
Åh nej.
Duffle, få os væk herfra.
Hold fast!
- Legende! - Jeg har ham!
Hold fast!
Far!
Hvad?
- Far! - Ethan!
- Vi har for meget fart på. - Ja!
Kom nu, Venture. Hold ud!
Ikke i dag!
Havde du en anelse om, at alt det der var hernede?
På ingen måde. Vi er i ukortlagt land.
Okay. De er okay. Og vi er okay.
Ja ja. Jeg er også glad.
Ikke så meget tunge. Ikke så meget tunge.
Det her sted er fantastisk.
Legende, Legende. Lad den være.
Vi aner ikke, hvad det er. Få den ud af munden.
Okay, vaps.
Lad os finde vores familie. Hvad?
Hvad i ...?
Legende, kom tilbage!
Hej. Goddag.
Jeg er et menneske fra overfladen.
Du kan nok ikke forstå, hvad jeg siger.
Selvfølgelig forstår jeg dig. Tror du, jeg er et af de dumme monstre?
Nemlig, makker. Du sidder foran den fantastiske Jaeger ...
- Far? - Far?
Okay, alle sammen. Vi er tydeligvis i ukortlagt land.
Jeg ved godt, at I er bange. Det er jeg også.
Men missionen er uændret. Vi er her for at redde Pando, okay?
Men først skal vi have skibet i luften igen.
Hvad med min far? Skal vi ikke redde ham?
Han er landmand. Vi kan ikke efterlade ham.
Ingen bliver efterladt. Jeg ved, du er bekymret for din far, -
- men jeg har set ham i felten. Han ved, hvordan man overlever.
Vores bedste chance er at finde ham fra luften.
- Derfor er luftskibet det vigtigste. - Det vil tage for lang tid.
Hun har ret. Jeg ved det godt, men vi aner ikke, hvad der er derude.
- Venture er vores sikreste bud. - Men mor ...
Hæng ud i cockpittet, mens jeg hjælper til.
Jeg lover dig, at vi redder din far.
- Tak for støtten. - Du skal holde det løfte.
I har fået jeres opgaver. Kom så. Caspian, kan du se til Ethan?
Kom, Ethan. Vi får det så sjovt. Du kan godt lide brætspil, ikke?
Vi har de bedste spil. Trin og Trapper, Avalonias Stjerne, Sænke Luftskibe.
- Nej nej. Niks. Du er ikke min søn. - Hvad? Hvad snakker du om?
Du er nok bare en sært formet klippesten, mine øjne ser som et menneske.
Jeg er ikke en sært formet klippesten.
Det ville en sært formet klippesten netop sige.
Ville en sært formet klippesten vide, at du gav mig en machete i gave?
- Typisk Jaeger Clade. - Jeg var to år gammel.
Jeg er virkelig, far. Det er mig.
Din søn, Searcher.
Searcher?
- Det er helt utroligt! - Det synes jeg også.
Ja.
Betyder det, at den flyvende maskine, der styrtede ned, er virkelig?
- Ja. - Lad os komme af sted!
Vent.
Vent! Hey! Tag den der af hovedet.
Sådan. Det er ikke kønt, men det får os i luften.
Meridian, af en markflyver at være, så er du en modig pilot.
De tre ting, jeg elsker højest, er min familie, min farm og at flyve.
Hvis det sidste kan beskytte de første to ...
... så flyver jeg gerne gennem ild.
- Fru Clade? - Ja.
Kan De huske, at jeg fik ansvaret for Deres søn?
Laver han ballade? Send ham herhen, så sætter jeg ham til noget.
Det ville jeg elske at gøre, men jeg ved ikke, hvor han er.
Hvad?
Far? Far!
Den er hurtigere end vores traktor. Jeg må have fat i en af dem her.
Et enormt uopdaget vildnis fyldt med fantastiske væsner.
Ligesom i "Primal Outpost".
Okay, det er slet ikke som i "Primal Outpost".
EVENTYREREN
Du kan godt det her, Ethan. Bare vær modig.
Det ligger i blodet på dig.
Okay.
Jeg er i live.
Jeg klarede det.
Hej, Diazo. Hvordan min weekend gik? Hvad lavede jeg nu?
Nå ja. Jeg løb gennem en mareridtstunnel for at redde min far.
Ikke noget særligt. Ja.
Hallo?
Hvad?
Den er så syret, men også lidt cool.
Hej. Hej, makker.
Hey, det er okay. Det er okay. Jeg gør dig ikke noget.
Jeg er din ven. Kan du se? Vi er alle sammen venner.
Okay. Ja, den fortjente jeg vel.
Jeg splattede dig jo ud mod en væg.
Hey, det er min fars. Hvor har du den fra?
Hvad? Kan du føre mig til ham?
Hvor heldigt, at jeg stødte på dig. Du er vel ikke farlig?
Du ser ikke farlig ud.
Den hurtigste vej til din flyvende maskine går gennem dalen her.
Okay, jeg har en del spørgsmål. For eksempel ...
- Hvad er det her for et sted? - En underjordisk labyrint fuld af liv.
Og de fleste ting prøver på at æde en.
- Mener du som den der? - Nej, den er harmløs.
- Og dem der? - Sjove små klatter, ikke?
Hver gang jeg brænder en sti, så ubrænder de den.
Klart. Hvordan endte du overhovedet hernede?
Opfindsomhed og vedholdenhed.
Efter måneders kamp mod elementernes rasen indså jeg, at ingen kunne overleve -
- at krydse de kolde, dødbringende tinder.
Derfor søgte jeg efter en ny vej.
Jorden gav efter.
- Og så fandt jeg det her sted. - Så du er fanget her.
Sådan ville jeg ikke sige det. Nå.
Jeg fandt det her sted, og så gik det op for mig ...
... at jeg i stedet for at tage over bjergene kunne gå under dem.
Selv hvis jeg skulle kæmpe mod alle uhyrerne hernede.
Intet skulle forhindre Jaeger Clade i at opfylde sin skæbne.
Indtil jeg stødte på ...
... Det Brændende Hav.
Et sted, hvor klipperne er i live, og vandet ætser ens kød væk.
Men med din flyvende maskine kan vi flyve hen over det -
- og ud på den anden side af bjergene.
Du opdagede en verden under vores, og det er ikke nok for dig?
Det er måske fint for sekunda-eventyrere, men ikke for familien Clade.
Den her Clade er ikke eventyrer. Den her Clade er landmand.
Landmand?
- Din mor skylder en forklaring. - Hun er væk, far.
Er Penelope død?
Død? Nej. Hun er 60 år og træner fem gange om ugen.
Jeg sagde, at hun var væk. Som i "er nu sammen med Sheldon".
25 år, far. Vi troede, at du var død, i 25 år.
Hvad troede du, der ville ske?
- Nej! Hvad? - Sheldon er død! Jeg har altid hadet ham.
- Du har aldrig mødt ham. - Jeg hader hans navn. Og nok hans ansigt.
Jep. Han tager det godt.
Lad os gå.
Sindssygt. Hvem anede, at det her var hernede? Altså, det vidste du jo godt, -
- for du er jo herfra, men overfladen er helt anderledes.
Farverne er så syrede. Og træerne ...
Selv træerne er cool. Hvorfor gjorde det det, Splat?
Forresten ... gør det noget, at jeg kalder dig Splat? Jeg fandt lige på det.
Du virker som en Splat, så jeg tænkte ...
Er du fornærmet? Jeg kan ikke se det. Ved du hvad? Jeg følger bare efter dig.
- Kalder du det at klatre? - Jeg er en fyrreårig landmand.
Jeg klatrer ikke normalt.
Så du har bare glemt alt, jeg har lært dig?
Nej, kun de meningsløse eventyrer-ting. Så ja, alt.
Hån mig bare. Men når jeg krydser bjergene, -
- vender jeg hjem til Avalonia som en helt.
- Jeg får sikkert en statue på torvet. - Det har du allerede.
- Har jeg det? - Ja, lige ved siden af den af mig.
Er der en statue af dig? Får alle bare statuer?
Nej, far. Jeg opdagede Pando. Det, jeg er her for at redde.
Den opdagelse, der forandrede verden og gjorde Avalonia til et utopia.
Og ikke at det er vigtigt, men min statue er større. Værsgo, lille fyr.
Så du er ikke så ydmyg en landmand?
Måske minder du mere om mig, end du vil indrømme.
Jeg minder slet ikke om dig.
Tro på det.
Ja ja. Jeg skabte mig et eftermæle, da ...
- Hejsa. Er den der farlig? - Måske.
Nej, nej, nej.
Vent lidt.
MALMKLUMP
- Der er en anden herude. - Det er Ethans. Det er Ethans.
Hvad?
Jeg sagde, at det er Ethans.
- Hvem er Ethan? - Min søn.
Er Jaeger Clade farfar?
Teknisk set, ja.
Han er ikke alene.
- Hvad er han sammen med? - En spejder for flænserne.
De har kun én opgave. At lokke en i døden.
Hvad? Kan den her løbe hurtigere?
Hvad er det?
Vi leder stadig efter min far, ikke?
Ja. Jeg ved det godt. Men den her Pando faldt af Venture, -
- og vi spilder ikke bælge, så ... Jeg snupper dem lige hurtigt.
Bare lad mig tage resten hurtigt.
Splat?
Splat!
Her, det er okay. Jeg kan hjælpe dig.
Lad mig se.
Stol på mig.
Her. Her. Det er okay. Det er okay.
Sådan.
Så god som ny.
Er de dine venner?
Hej, jeg hedder Ethan. Jeg troede, Splat her ville føre mig hen til min far.
Måske tog jeg fejl. Jeg kan ikke se min far her.
Jeg smutter lige.
- Ethan! - Bliv omme bag mig.
- Hvem er han? - Din farfar.
- Er det Jaeger Clade? - I egen høje person.
Følg mig.
- Hvad gør vi nu? - Spring!
- Hvad er det for nogle? - Vores udvej.
- De æder os ikke, vel? - Nej, men det vil de der.
- Hvad? - Bare løb!
Far!
Searcher, hold op med at gøre mig flov. Af sted.
- Han er for sej. - Han er ikke for sej.
- Han reddede mit liv. - Det var jeg med til.
- Han reddede lige dit liv. - Og det bliver endnu bedre.
Nej! Ethan!
Splat.
- Tak, min ven! - Er du okay?
- Jeg talte til min søn. - Jeg er okay, far.
Kan du lade være med at blære dig, når vi flygter for livet?
Rolig nu. Knægten er okay.
- Hvordan kan du være min far? - Skal vi tale om det nu?
- Når to mennesker elsker hinanden ... - Hold op med at snakke!
Så skal der grilles.
Det var skidt.
- Pas på. Hop op! - Meridian!
- Mor! - Ikke noget med "mor".
- Du får evig stuearrest. - Hende kan jeg lide.
- Hvem er han? - Min far.
Hurtigt. Af sted!
- En mur af monstre! En mur af monstre! - Bare rolig. Jeg ordner det.
- De er kloge. - Det kunne jeg have fortalt dig.
- Vent. Jaeger Clade? - I egen høje ...
Vi sidder fast.
- God ide, Splat. - Splat? Hedder den Splat?
- Callisto, giv os et skub. - Okay.
Hold fast, alle sammen.
Godt, at du er i sikkerhed, lille Ethan.
- Jeg var så bekymret. - Okay. Undskyld.
Hvad er det? Den er så nuttet! Jeg vil lave merchandise af den.
Det her skib skal nok kunne klare turen. Nu skal jeg over bjergene.
- Det er ikke det, vi skal. - Nå ja, din fjollede plante.
- Den er ikke fjollet. - Okay. Din kedelige plante.
- Ved du, hvad der er kedeligt? - Dit slappe modsvar.
- Flot. - Okay. Nu snakker den voksne.
Searcher har ret. Missionen er at finde Pandos hjerte.
For som vi alle kan se, så har vi travlt.
Men bag efter det er der intet i vejen for, -
- at vi fortsætter over bjergene. Lyder det som en fair aftale?
Okay, så er det på plads.
- Lad os tage en prøve af den Pando-rod. - Meridian, vil du have æren?
Venture, så er det vel officielt med os. Blamér dig nu ikke foran min familie.
- Se, det er den klassiske Jaeger. - I egen høje person.
- Rart at møde Dem, hr. Clade. - Rart at møde Dem.
Sejt.
Væk derfra. Af sted, af sted.
- Væk! - Okay.
- Den virkede ret harmløs. - Man kan aldrig vide.
- Så du er mit barnebarn? - Ja, det siges.
Fortæl mig om dig selv, Ethan. Hvad kan du lide?
At kæmpe? At jage? Har du en kæreste derhjemme?
Der har vi det.
- Hvem er det? - Ikke nogen.
- Diazo. Han hedder Diazo. - Diazo.
Jeg kan virkelig godt lide ham, men jeg ved ikke, hvordan jeg skal sige det, -
- for jeg bliver altid sådan her. Jeg bliver så meget sådan her.
Lad din farfar give dig et godt råd.
Hvis du vil imponere ham fyren, så skal du gøre sådan her.
Du sørger for, at han kommer i fare, -
- helst noget, hvor han er lige ved at dø.
Og så redder du ham.
Bonuspoint for at inkludere banditter, alligatorer og/eller eksplosioner.
Det virker som en usund måde at indlede et forhold på.
- Og sindssygt farligt. - Farligt?
Du er en Clade. Vi elsker fare.
Værsgo. Prøv den.
Seriøst? Okay.
Sådan. En rigtig Clade-dreng.
Pando mig her og Pando mig der.
Jeg påskønner, at du knytter bånd til Ethan, -
- men måske er en flammekaster ikke lige ham.
Jeg påskønner, at du synes det, men måske ved Ethan ikke, hvad der er ham, -
- medmindre han prøver det. Så værsgo, knægt.
Jeg påskønner din entusiasme, men Ethan ved godt, hvad der er ham.
Han plukker Pando med den her, og han er rigtig god til det.
Jeg påskønner din påskønnelse, men måske skal knægten selv bestemme.
Jeg påskønner din påskønnelse, men måske kan du påskønne mig lidt mere -
- og respektere mine ønsker.
- Måske skal du lige slappe af. - Eller vi kan tage det roligt.
- Okay. Hvad foreslår du? - En omgang "Primal Outpost".
Ethan, Pandos skæbne hviler i vores hænder.
Vi har vist ikke tid til spil nu.
Vi har lidt tid, inden vi når til Det Brændende Hav.
Gå du hen og pas din plante. Mit barnebarn og jeg skal spille kort.
Jeg er med.
Har nogen et våben, jeg kan bytte mig til? Jeg har kun haveredskaber.
- Jeg har byggesten. - Det er effektivt at kaste med sten.
- Det er ikke det, byggesten er til. - Nej. Jeg skal bruge armbrøster.
Har du nogen armbrøster?
- Splat stjal mine kort! - Fik du noget godt?
Okay, tiden er gået. Bytteperioden er slut.
En armbrøst. Jeg vidste, at du skjulte noget for mig.
Okay, så er det tid til hændelseskortene. Er I klar til at gå op mod ...
... en dæmonedderkop?
- Dræb den! - Det er ikke meningen.
- "Dæmonedderkop" lyder uhyggeligt. - Ja, den vil æde vores afgrøder.
Er det det, du frygter?
Målet med "Primal Outpost" er at leve i harmoni med omverdenen.
- Jeg kaster sten mod den. - Jeg skyder den med armbrøsten.
- Okay, den er død. I dræbte den. - Sådan!
Over ... Over ... Nej, rundt om ...
- Åbn ... - Men vent.
Dæmonedderkoppen forhindrede dræbergræshopperne i -
- at ødelægge alle jeres ressourcer. Tillykke. I er døde.
Enig med snotboblen. Hvad?
- Var dæmonedderkoppen ikke skurken? - For 27. gang. Der er ingen skurke.
Målet er ikke at udslette monstre.
Man skal bygge en bæredygtig civilisation ved hjælp af miljøet omkring en.
- Jeg forstår ikke det her spil. - Heller ikke jeg.
- Så kompliceret er det ikke. - Måske vil jeg dyrke Pando.
- Kan vi bruge monstrene som våben? - Monstre er ikke våben.
- Hvad? Nej. - Se mit nye våben.
- Så må jeg også få noget Pando. - Ingen monstre, ingen Pando.
- Og et spil uden skurke? - Det er dårlig historiefortælling.
Okay, vil I have skurke? Fint. I to er skurkene.
For I er begge to irriterende.
Teenagere, ikke sandt?
Jeg vandt.
DOMMEDAGSGEJSER
Det Brændende Hav, det eneste, der står mellem Jaeger Clade ...
... og hans skæbne.
- Kan du være dramatisk et andet sted? - Hvad kan du se?
Rødderne fortsætter langs loftet over til den anden side.
Hvis vi skal finde Pandos hjerte, så skal vi derigennem.
Vent lidt. I har øjeæbler, ikke?
Vi kan alle sammen se det der, ikke? Syre. Det kan man ikke flyve igennem.
Hvad sker der?
Det her bliver for fedt.
Gør vi det her?
Okay, vi gør det her.
Det var totalt som "Primal Outpost".
Godt, vi ikke er døde.
Væk fra mit skib!
Nej.
- Du har ikke en til af dem der, vel? - Jeg har et bedre våben.
Sigt på midten af dem.
- Hvem har lært dig at kaste? - Sheldon.
Dæk os.
Okay, man kaster sådan her.
Tyngdepunktet i centrum. Træk vejret ind. Koncentrer dig.
Og før så armen hele vejen igennem.
Det handler om at føre armen igennem. Så er det din tur.
Okay. Tyngdepunktet i centrum. Træk vejret ind. Koncentration.
Og før armen hele vejen igennem.
Sådan! Tag dem til højre!
Sådan, min dreng.
- Sådan! - Smid den til mig.
Kom så, far.
Ja!
I er intet imod familien Clade.
Ikke dårligt af en landmand at være.
Ja. Slet ikke dårligt.
Okay, jeg er nødt til at spørge.
Hvorfor landbrug?
Jeg kan godt lide at være udenfor.
- Og selv at bestemme. - Det kan jeg godt forstå.
Og at jeg kan lægge hjerte og sjæl i det, jeg dyrker.
Jeg kan sikre, at det bliver, som det skal være. Stærkt og vedvarende.
Og et eftermæle, som min søn kan være stolt af.
Det forstår jeg også godt.
Vil du vide, hvorfor jeg ikke kæmpede hårdere for at komme hjem?
Tanken har strejfet mig.
- Det er, fordi jeg sidder fast. - Ja, det ved jeg godt.
Jeg sidder ikke fast på den måde. Jeg har været eventyrer hele mit liv.
Om bag horisonten. Det er det eneste, jeg har kendt til.
Selv om det kostede mig alt.
Dig ...
... din mor ...
... de sidste 25 år af mit liv.
Hvis jeg opgav det ...
... hvad ville jeg så være?
Hvem ville jeg være?
Tja ...
Jeg er for gammel til at forandre mig nu.
- Klart. - Lad os tage en drink til, mens vi kan.
Hej, du der. Hey, niks pille.
Hey, hey! Stop.
Ikke pille. Hey, hey. Lad være.
Lad være med at trykke på knapper. Slemme Splat.
Du gav det et forsøg.
Se. Endelig enes de.
- Det var på tide, hvad? - Ja. Især fordi de er helt ens.
Det må du ikke sige til din far.
Hey, vil du styre lidt? Jeg trænger til en kop kaffe.
- Seriøst? - Ja. Bare følg rødderne.
Okay.
Hvis bare Diazo kunne se dig nu.
Hvad? Tror du ikke, at far og jeg snakker sammen?
Du klarer det flot. Ja. Men pas på den vandrende landmasse!
Og jeg har styr på det.
Undskyld. Undskyld. Min fejl. Alt er godt.
- Hvorfor er det her sted så underligt? - Det ved jeg nu ikke.
Jeg synes, her er ...
... ret fantastisk.
Det må jeg sige, Ethan. Jeg har aldrig set dig så glad, som du er hernede.
Det er vel bare, fordi ... Farmen er så lille.
Og verden er så stor.
Jeg føler bare, at jeg er i mit rette element.
Hvorfor ser du sådan på mig?
- Jeg må godt se på dig. - Ikke gøre det akavet.
Mødre kan ikke være akavede. Vi fødte jer.
Vi har visse rettigheder. Jeg vil udnytte min ret til at glo på dig.
Nej, du skal kigge ud på vejen. Du sidder bag rattet.
Rolig nu. Jeg siger bare, at du skal udforske de følelser.
Det kunne føre dig interessante steder hen.
Jeg har været hernede i 25 år, og jeg har aldrig set noget lignende.
Det giver ingen mening.
Pando bliver stærkere, jo dybere vi kommer ned.
Hvis Pando er døende, burde den så ikke blive svagere?
Præsident Mal, flænserne er her, og de har taget nogle venner med.
- Hvad? - Meridian, af sted!
Jeg kan ikke slippe fra dem.
De angreb os ikke.
- Hvorfor angreb de os ikke? - Det kan have noget med det der at gøre.
Jeg tror, vi har fundet Pandos hjerte.
- Hvad laver de? - Det, alle skadedyr laver.
De prøver at gnave sig ind i Pandos hjerte og æde det.
- Den kæmper for sit liv. - Derfor dør vores planter ovenpå.
Pando bruger al sin energi på at beskytte sig selv her.
Vores plante er ikke syg. Den ligger i krig.
- Så lad os give den en chance. - Det er lettere sagt end gjort.
- Vi har Pando. - Ved du, hvor meget der skal til?
Har du en bedre ide?
Ja. Vi opgiver det her og flyver over på den anden side af bjergene.
Hvordan skal det redde Pando?
Det gør det ikke, men jeg har klaret mig hele livet uden det.
Vi opgiver ikke Pando, bare for at du kan plante dit flag.
Avalonia har brug for at blive reddet, så det skal vi gøre.
- Helt enig. - Far, hvad laver du?
- Ligesom vi gør det på farmen. - Se, det er en Clade-dreng.
Kom med alle Pandokasserne. Venture skal være verdens største markflyver.
Hvad er der, Splat?
Hvad?
- Hvad betyder det? Jeg forstår det ikke. - Ethan, kom her et øjeblik.
Jeg er nødt til at smutte, Splat.
- Ja, far? - Vi kom for at redde farmen.
Og det skal vi gøre. Sammen.
Ved du hvad? Nej tak. Jeg ved alligevel ikke, hvad jeg skal.
- Du peger og sprøjter bare. - Det der er mere dig, far.
Det her er lige os, Ethan. Far og søn.
Det føles bare ikke rigtigt. Jeg vil ikke dræbe de væsner der.
Tænk ikke på det, som at vi dræber dem. Vi udrydder bare nogle skadedyr.
Vi er landmænd, Ethan. Det er det her, landmænd gør.
- Så er jeg måske ikke landmand. - Hvad?
Jeg er ikke landmand, far.
Ethan, hvor kommer det her fra? Det lyder slet ikke som dig.
Men det er mig, far. Jeg har nok aldrig været mere mig.
Jeg er i mit rette element, når jeg udforsker den her verden.
- Udforsker? - Ja. Der er meget at opdage her.
- Siger du, at du vil være eventyrer? - Er alt okay her?
- Er det på grund af ham? - Hvad? Nej.
- Hvad har du sagt? - Ikke noget.
- Det er ikke farfars skyld. - Hjernevasker du ham?
- Hjernevasker? - Stol på mig. Du skal ikke være som ham.
Han kerer sig kun om sig selv og at overvinde de bjerge.
Jeg kender dig, Ethan. Det her er ikke dig.
Ethan, kom tilbage. Ethan. Ethan!
- Er du blevet sindssyg? Op på jollen nu. - Lad mig være.
- Hvad drejer det her sig om? - Dig, far.
Du tror, jeg vil gå i dine fodspor, men du har ikke spurgt, hvad jeg vil.
Du er et barn. Du ved ikke, hvad du vil.
Jeg ved, at jeg ikke vil være dig.
Hele mit liv har jeg knoklet for at være det modsatte af min far.
Og så endte jeg med at være præcis som ham.
Jeg ville bare gerne bygge noget, som du kunne være stolt af.
Men måske blev jeg lidt for optaget af det.
- Far, ikke snakke. - Jeg prøver på at sige undskyld.
Far.
Jeg tror, vi er på den anden side af bjergene.
Der er intet andet end vand derude.
- Det er et øje, ikke? - Jo.
- Et virkelig, virkelig stort øje. - Ja.
- Og det kigger lige på os. - Du ved godt, hvad det her betyder, ikke?
- At det dømmer mig? - Nej.
Hvis det har et øje ...
... må det sidde i et hoved. Og hvis det har et hoved, -
- så betyder det, at vi er rejst gennem dets indre.
- Dets indvolde? - Okay. Ja. Hør her.
Den vindblæste skov er lungerne.
- Og syresøen, det er maven. - Og det gigantiske øje må være øjet.
Flænserne er ikke monstre. De er et immunsystem.
Det var det, Splat ville fortælle mig. Hele det her sted er i live.
Det er et levende væsen. Vi fandt ikke Pandos hjerte.
Vi fandt et rigtigt hjerte.
Så i al den tid har vi boet på ryggen ...
... af det her enorme væsen?
Ja. Og Pando slår det ihjel.
Væsnets immunforsvar kan ikke forsvare sig selv.
Vi må skynde os.
Hvad? Jeg ved ikke, hvad du sagde, men det var sikkert upassende.
- Mor, vend skibet. - Undskyld, hvad?
Det her sted er ikke, hvad vi troede.
- Er der et problem? - Ja.
- Ethan og jeg kom op at skændes. - Så jeg hoppede af skibet.
- Hoppede du af skibet? - Men han er okay.
- Vi endte på den anden side af bjergene. - Hvad?
- Og vi stirrede på et enormt væsen! - Hvad?
Et enormt væsen?
Okay, hør her. Det her sted, den verden, vi lever i, er et levende væsen.
Og Pando dræber det. Vil vi overleve, er det slut med Pando.
- Skal vi udslette Pando? - De ved ikke, hvad de så.
Far, stop.
- Hvor skal du hen? - Den anden side. Jeg vil se det selv.
Seriøst? Verden er døende. Jeg har brug for din hjælp.
- Hvad ved du om verden? - Jeg ved, hvad jeg så.
Jeg viede mit liv til at gøre noget, ingen har gjort før, -
- og jeg prøvede at træne dig op, så du kunne være der med mig, -
- når jeg gjorde det. Det skulle være vores eftermæle.
- Far og søn. - Vil du tale om eftermæler?
Jeg skal til at udslette mit. For min søns skyld.
- Det kunne du aldrig gøre. - Nå ja. For jeg er en elendig far.
Ja.
Men det behøvede du ikke være.
Her.
Den anden side af bjergene ligger stik øst.
- Okay. Callisto? - Far.
- Slip mig. - Følelserne koger lige nu.
Og jeg ved ikke, hvad du tror, du så. Men vi kom for at redde Pando.
- Den plan er ikke ændret. - Du aner ikke, hvad du laver.
Du udsletter Avalonia! Hør nu på mig!
Det her er en stor fejl. Vi må ud herfra. Lås op.
Du kan ikke gøre det her. Hør på mig.
- Hvad laver du? - Prøver at kigge ud.
Ethan, kan du få armen ud her og nå op til dørhåndtaget?
- Tydeligvis ikke. - Hvad var det for en lyd?
- Ikke med tungen. - Legende.
Hej, hundi. Åbn døren. Ja.
- Han kan godt. Åbn døren. - Kom, Legende. Du kan godt.
Kom så, Legende. Mors søde hund. Mors søde hund.
- Du kan godt. - Åbn døren!
- Ikke råbe ad min hund. - Han er ikke trænet ordentligt.
Han har da ikke tisset inde i huset de sidste to dage.
Vi har været om bord på skibet de sidste to dage.
Døren skal stadig låses op. Der er en lås ved siden af håndtaget.
Legende, kan du se låsen? Kan du se låsen?
Hvad er det for en lyd? Slikker han på låsen? Ikke slikke låsen.
Legende, stop. Ikke slikke på låsen. Hold op med at slikke på låsen!
- Okay, hvad er så planen? - Vi skal overtage styringen.
Jeg er ikke uddannet til at styre det her skib. Værsgo.
Det er svært at være pilot.
- Det var let. - Hvad så nu?
Pandos forsvarsværk forhindrer væsnerne i at udslette det.
- Men hvis jeg kan grave et hul ... - Så klarer de resten.
Jeg holder Callisto væk, og du passer på vores søn.
Hvad? Han skal da ikke med mig.
- Sig du det til ham. - Kommer du? Vi har travlt.
Husk, at Avalonias skæbne er i vores hænder.
Var det Searcher og Ethan? Hvad sker der?
De har indtaget broen. Kom.
Lige der. Der, hvor rødderne mødes.
Hvis flænserne angriber der, vil resten af planten smuldre.
- Meridian, luk op! - Beklager, jeg kan ikke høre dig.
Bare rolig, præsident Mal. Jeg ordner det her.
Caspian!
Vent her.
Du og Splat finder alle de væsner, I kan, og sender dem hen til mig.
- Så ordner jeg resten. - Okay, far.
Undskyld, jeg fik dig til at tro, at du skulle være farmer for at gøre mig stolt.
- Jeg er altid stolt af dig. - Det ved jeg godt, far.
- Slip det styretøj. - Okay.
- Tag styretøjet. - Tag det, slip det. Bestem dig nu.
Hej, kan I huske mig?
- Meridian, stop skibet. - Intet problem. Vi er her nu.
Kan du se, hvad vi er oppe imod? Det er et hjerte.
Nej.
Op at stå, Searcher.
Far?
Mit eftermæle er ikke bjergene.
Det er dig.
Lad os ordne det her. Som far og søn.
Der.
Bliv ved med at grave.
Far! Af banen! De kommer nu!
Sådan!
Vi klarede det. Vi klarede det. Vi klarede det.
Ikke?
Vi kom for sent.
Okay. Næste stop: ingen strøm, kold kaffe og en vred folkemængde.
Hvem er klar til at tage hjem?
Jeg vil gerne lige stoppe et sted ...
... for min fars skyld.
Jeg har tænkt på det her øjeblik hele mit liv.
Hvordan det ville være. Hvordan det ville se ud. Hvordan det ville føles.
Og hvordan føles det så?
Det føles ...
... perfekt.
Et år senere
RET GOD FAR
TIL FAR FRA ETHAN
Kære far, selv om det har været et utroligt udfordrende år, -
- så er det inspirerende at se, hvor stærke folk kan være.
Penelope.
Vi kan være snarrådige.
Sheldon?
Vi kan overraske positivt.
Verden er tydeligvis forandret.
Og den vil fortsat forandres.
Og selv om vi ikke kan leve, som vi gjorde før, -
- så har vi nu en bedre chance for en fremtid.
Vi er der ikke helt endnu, men det kommer.
Det bedste eftermæle er at gøre morgendagen til en gave, man vil åbne.
Tak for alt det, du har givet mig.
Jeg vil gøre mit bedste for at leve op til dit eftermæle.
Jeg håber, jeg gør dig stolt. Kærlig hilsen din søn.
SLUT
EN FORUNDERLIG VERDEN
OG MED ...
Oversættelse: Jesper Buhl Scandinavian Text Service